《越王山二首 其二》
宋代·洪炎

越王名兹山，无复车马迹。绝顶有佳处，轩然大磐石。

灵洞閟其中，神池荡其侧。云气朝夕生，合散一瞬息。

吾闻王子搜，隐遁辞越国。玉舆去不返，丹灶锁荆棘。

二仙出季世，故老犹记识。遗踪落人间，不稽传宝墨。

我睎伯夷清，愿作老聃役。脱身尘𡏖外，救暍获三益。

作者简介：洪炎（1067～1133），字玉甫，南昌（今属江西）人。黄庭坚外甥，出生书香门第，由祖母启蒙，洪炎与洪朋、洪刍、洪羽四兄弟，都是诗人，号称“豫章四洪”江西诗派诗人。